For at isolere Donauområdet fra allieret indblanding skulle marskal Villerois 46.000 tropper fastholde de 70.000 hollandske og engelske tropper ved [[Maastricht]] i Nederlandene, mens general [[Robert Jean Antoine de Franquetot de Coigny|de Coigny]] beskyttede [[Alsace]] mod overraskelser med et yderligere korps.<ref name=chandler124/> De eneste tropper, som umiddelbart kunne indsættes i forsvaret af Wien, var [[Ludwig Wilhelm (Baden-Baden)|Ludwig Wilhelm af Badens]] styrke på 36.000, som var stationeret i Stollhofen linjen<ref>Stollhofen linjen er en række militærposter langs Rhinen. Linien strækker sig over 32 km mellem Stollhofen, en landsby ved Rhinen, til Schwarzwald. Barrieren blev bygget for at forhindre franskmændene i at rykke frem til Rhinen fra Strasbourg</ref>, hvor de holdt øje med marskal Tallard i Strasbourg. Der var også en svag styrke på 10.000 mand under [[Hermann Otto 2. af Limburg-Styrum]] som holdt øje med [[Ulm]].
Historie